Regjeringskrisen i Sverige 2021

Regjeringskrisen i Sverige startet med et mistillitforslaget mot Stefan Löfvens andre regjering som ble gjennomført 21. juni 2021, der Löfvens regjering ble avsatt. Det var første gang i svensk historie at en statsminister ble dømt i et mistillitforslag. I 2014 etter å ha vunnet riksdagsvalget, ble Löfvens statsbudsjett avslått av riksdagen som skapte en regjeringskrise som varte nesten en hel måned. Regjeringskrisen i Sverige 2021 er den andre regjeringskrisen med Löfvens regjering.

Den 17. juni 2021 ble det stilt mistillitsforslag av Sverigedemokraterna etter at det svenske Vänsterpartiet trakk sin støtte til Löfven over husleiekontrollreformene, som er en viktig sak for mange velgere.

Etter en uke måtte Löfven bestemme seg for enten å trekke seg eller erklære et nyvalg. Löfven valgte å trekke seg 28. juni, som gjorde at Sveriges riksdags talsmann Andreas Norlén fikk i oppgave å finne en statsminister riksdagen kunne godkjenne. I mellomtiden forble Löfven statsminister, men bare som en del av et forretningsministerium.

7. juli ble Stefan Löfven gjenvalgt av riksdagen, der 173 parlamentsmedlemmer stemte mot Löfven av de 175 nødvendige for at en kandidat skulle mislykkes i en slik avstemning. Stefan Löfvens tredje regjering ble offisielt dannet og insatt den 9. juli.

Bakgrunn 
Etter riksdagsvalget i Sverige 2018 sto Sverige med en overgangsregjering i 131 dager. Centerpartiet forhandlet sammen med Liberalerna med Socialdemokraterna og Miljöpartiet de gröna, noe som resulterte i januaravtalen. Avtalen innebar, i tillegg til at Socialdemokraterna og Miljöpartiet de gröna kunne danne en regjering, at Centerpartiet og Liberalerna ville få gjennomført en del av deres politikk og at Vänsterpartiet var utenfor avtalen, men likevel valgte å støtte dannelse av regjeringen. Centerpartiet forhandlet fram flere punkter i januaravtalen, inkludert et forslag om å reformere loven om anställningsskydd (LAS), noe som har fått mye kritikk fra fagforeningene og Vänsterpartiet.

Referanser

2021 i Sverige
Svensk politikk